תאגיד "מי הוד השרון" הוקם בינואר 2010, בהתאם להוראות חוק תאגידי מים וביוב.
על פי חוק זה, מחויבת כל רשות מקומית בישראל להקים תאגיד מים וביוב, שיפעל בנפרד מהרשות, ויאפשר את שדרוג התשתיות המים והביוב ושיפור השירות.
התאגיד הינו דוגמה מוצלחת ליישום החוק בפועל. מאז הקמתו הושקעו למעלה מ-130 מיליון ש"ח ₪ בשדרוג והקמת תשתיות חדשות והוקמה מחלקת שירות לקוחות עצמאית אשר פועלת על פי מדדים של מקצוענות, זמינות ויעילות.
לאור פעילותו הרבה, הישגיו בביקורות, והמצוינות הניהולית קבעה רשות המים- הממונה על תאגידי המים בישראל כי "מי הוד השרון" הינו תאגיד מים מצטיין, תואר המוענק לתאגידי מים בודדים בישראל.
"מי הוד השרון" הינו חלק פעיל בקהילת הוד השרון ויוזם מידי שנה פרויקטים בקהילה: תוכנית נאמני מים לשמירה על איכות הסביבה ומקורות המים בקרב אלפי תלמידים בבתי הספר היסודיים וגני הילדים,התקנת למעלה מ-50 ברזיות ברחבי העיר ועוד.
התאגיד אחראי לאספקת שירותי המים והביוב לכ- 64 אלף תושבי הוד השרון.
במהלך שנת 2017 סיפק כ- 5.7 מיליון מ"ק של מים.
בנוסף לטיפול במים, מזרימה החברה יותר מ- 3 מיליון מ"ק שפכים בשנה למכון טיפול בשפכים – שם עוברים המים טיפול שלישוני.
התאגיד כפוף לרשות הממשלתית למים וביוב ופועל בהתאם לקריטריונים הקבועים בחוק.
חזון התאגיד הוא להיות תאגיד החותר למצוינות במתן שירות איכותי, יעיל ומקצועי למען תושבי הוד השרון בתחום המים והביוב.
ב "מי הוד השרון" פועלים ללא ליאות בכדי ליישם את החזון ולמעלה מכך, והכול בכדי שתושבי הוד השרון יזכו לטוב ביותר.